BODOLAND रादाब: कुमारिकाता,21 अक्टबर: बर’ सावथुन मुलुकनि फावखुंगुर आरो फावखुंग्रिफोरनि सावगारि होनानै फुजा, मेलाफोराव जुवा एबा सोरखि खेला होनायखौ लानानै गोख्रों सोंखारिदों बिटिआरनि गाहाइ मावफुंगिरि प्रमद बर’या । बिटिआरनि गाहाइ मावफुंगिरि प्रमद बर’या खौरांगिरिनि गेजेरजों बुंथियोदि थांनाय साननैसो सिगां बर’ फावखुंग्रिफोरनि सावगारि होनानै फुजायाव सोरखि खेला होनाया लाजिथाव एबा दुखुनांथाव जादों बेफोरबादि समाजारि बेरेखा खामानि मावनायनिफ्राय जानगाराव थानो नांगौ आरो जायफोरा बेफोरबादि फावखुंग्रिफोरनि महर होनानै सोरखि खेला होदों बिसोरनि सायाव राहा लानो पुलिस बिफानखौ खावलायबाय होनना फोरमायथिदों ।